Source: https://www.slov-lex.sk/pravne-predpisy/SK/ZZ/1962/94/
Timestamp: 2019-08-22 04:25:48+00:00

Document:
94/1962 Zb. - Uznesenie vlády, ktorým sa vykonáva... - SLOV-LEX
94/1962 Zb.
Časová verzia predpisu účinná od 05.10.1962
z 5. septembra 1962,
ktorým sa vykonáva lesný zákon v pôsobnosti Ministerstva národnej obrany
Vláda ustanovuje podľa § 56 lesného zákona č. 166/1960 Zb. pre lesy v pôsobnosti Ministerstva národnej obrany tieto odchýlky:
Lesný národný majetok v pôsobnosti Ministerstva národnej obrany spravujú organizácie lesného hospodárstva, ktoré zriaďuje minister národnej obrany.
Právne pomery, organizáciu, činnosť, hospodárenie a riadenie týchto organizácií upraví minister národnej obrany.
(k § 3, 5 a 10 zákona)
O tom, že pozemok v správe organizácií v pôsobnosti Ministerstva národnej obrany je podľa § 2 ods. 1 zákona súčasťou lesného fondu, rozhoduje v pochybnostiach Ministerstvo národnej obrany; jemu tiež prislúcha vyhlasovať pozemky, stavby a technické zariadenia v správe uvedených organizácií podľa § 2 ods. 2 a 3 zákona za súčasť lesného fondu.
Okresné národné výbory v spolupráci s príslušnými orgánmi vojenskej správy sú povinné viesť v rámci jednotnej evidencie pôdy riadny prehľad o lesnom fonde v správe organizácií v pôsobnosti Ministerstva národnej obrany.
O vyňatí pozemkov spravovaných organizáciami v pôsobnosti Ministerstva národnej obrany z lesného fondu rozhoduje Ministerstvo národnej obrany až do výmery 10 ha. Pri väčšej výmere rozhoduje o vyňatí Ministerstvo poľnohospodárstva, lesného a vodného hospodárstva na návrh Ministerstva národnej obrany.
(k § 11, 24, 28 a 30 zákona)
Lesy v pôsobnosti Ministerstva národnej obrany sú lesmi osobitného určenia. Ministerstvo národnej obrany zabezpečuje ich hospodárske využitie v rozsahu, ktorý dovoľuje osobitné určenie. Pritom sa v častiach lesných hospodárskych celkov vojensky menej využívaných pripúšťa primeraná ťažba nad etát.
U lesov v správe organizácií v pôsobnosti Ministerstva národnej obrany sa vytvárajú lesné hospodárske celky aj so zreteľom na osobitné určenie týchto lesov.
(k § 25 a 26 zákona)
Návrhy na vytvorenie lesných hospodárskych celkov, lesné hospodárske plány a ostatné diela hospodárskej úpravy lesov v pôsobnosti Ministerstva národnej obrany schvaľuje Ministerstvo poľnohospodárstva, lesného a vodného hospodárstva, ktoré tiež kontroluje ich vykonávanie.
Tieto návrhy vypracúva organizácia pre hospodársku úpravu lesov, ktorú zriaďuje minister národnej obrany. Právne pomery, organizáciu, činnosť, hospodárenie a riadenie tejto organizácie upraví minister národnej obrany.
(k § 37 a 38 zákona)
Výnimky z ustanovení lesného zákona o druhoch ťažby dreva a o časovom postupe pri obnove lesných porastov povoľuje Ministerstvo národnej obrany, pokiaľ výnimka zo zakázaného spôsobu ťažby alebo z časového postupu zalesnenia sa nevzťahuje na pozemok o výmere väčšej než 10 ha. Pri väčšej výmere rozhoduje o výnimke Ministerstvo poľnohospodárstva, lesného a vodného hospodárstva na návrh Ministerstva národnej obrany.
(k § 54 zákona)
Lesné hospodárske celky v lesoch v pôsobnosti Ministerstva národnej obrany spravujú odborní lesní hospodári. Ich počet, kvalifikáciu a spôsob ustanovenia určí Ministerstvo národnej obrany v dohode so zúčastnenými ústrednými úradmi.
Číslo: 94/1962 Zb.
Názov: Uznesenie vlády, ktorým sa vykonáva lesný zákon v pôsobnosti Ministerstva národnej obrany
Dátum schválenia: 05.09.1962
Dátum vyhlásenia: 05.10.1962
Dátum účinnosti od: 05.10.1962
Nachádza sa v čiastke: 51/1962
2. 05.10.1962 -

References: § 56
 § 3
 § 2
 § 2
 § 11
 § 25
 § 37
 § 54